# Benigni József

### A Wikipédiából, a szabad lexikonból.

Benigni József (mildenbergi) (Bécs, 1782. január 20. - Nagyszeben, 1849. március 11.) főhadvezérségi titkár

## [szerkesztés] Élete

Atyja udvari ágens volt; ennek halála után tanulmányait félbeszakítván, 1797. június 20. a II. tüzérezredbe lépett. A campoformiói béke után a katonai pályát elhagyta s a császári és királyi udvari tanácsnál nyert alkalmazást, egyúttal tanulmányait is folytatta. 1802-ben az erdélyi katonai főparancsnokságnál tábori fogalmazó lett és részt vett az 1805. olasz hadjáratban; 1807-ben az udvari hadi tanácsnál mint fogalmazó működött; 1810-ben ismét az erdélyi katonai főparancsnoksághoz hivatott szolgálatba. 1813-ban császári és királyi tábori titoknok és irodaigazgató Nagyszebenben, egyúttal 1830-ban könyvvizsgálóvá (censor) neveztetett ki. 1834. június 20. nyugalomba lépett. Meghalt, midőn éppen menekülni akart, egy honvéd golyója által. Az erdélyi honismertető társulatnak is titkára volt.

## [szerkesztés] Munkái

1. Versuch über das siebenbürgische Costüm. Hermannstadt, 1807. (1. 2. füzet.)

2. Merkwürdige Charakterschilderungen. Wien, 1809. Hat kötet.

3. Statistische Skizze der siebenb. Militär-Gränze. Hermannstadt, 1816. (2. kiadás. U. ott, 1834.)

4. Kurzer Unterricht in der Geographie Siebenbürgens zum Schulgebrauche. Hermannstadt und Kronstadt, 1823. (2. jav. és bőv. kiadás. N.-Szeben, 1833. 3. jav. és bőv. kiadás. U. ott, 1842.)

5. Kurze Schilderung der feierlichen Ausstellung der Büste allerh. Sr. Majestät Franz I. Kaisers von Oesterreich. Hermannstadt, 1829.

6. Az erdélyi nagyfejedelemség rövid földleirása alsóbb iskolák számára. Kolozsvár, 1835.

7. Handbuch der Statistik und Geographie des Grossfürstenthums Siebenbürgen. I. Heft. Statistik. 1. Abschnitt. Grundmacht. Hermannstadt, 1837. (Ism. Nemz. Társalkodó 1838. II. 105. sz.)

8. Unterhaltungen aus der Geschichte Siebenbürgens. U. ott, 1839–41. Három kötet.

9. Kurze Geschichte des Grossfürstenthums Siebenbürgen. U. ott, 1840.

10. Vereins-Album. Denkblätter der 4. Versammlung des Vereines für siebenb. Landeskunde U. ott, 1845.

11. Leitfaden zum Studium des österr. und ungar. Wechselrechts. U. ott, 1847.

Az Ersch und Gruber-féle Encyclopädiában az Erdélyt tárgyazó történelmi s földirati czikkek tőle vannak.

Kiadta Somogyi Ambrus historiaját Scriptores rerum Transilv. II. vol. 2. complexum Ambrosii Simigiani Historiae II–IV. czímmel Szebenben 1840.

Hochmeister halála után (1836.) ő vette át a Siebenbürger Bote cz. hirlapot és azt haláláig szerkesztette; a Transsilvania cz. honismertető folyóiratot Neugeborennel együtt szerkesztette 1833–38. Kiadta a Siebenbürgischer Volkskalendert 1843-tól 1849-ig.

Értekezéseit és egyéb kisebb munkáit, úgy kéziratait is fölsorolja Trausch.

## [szerkesztés] Források

- Szinnyei József: Magyar írók élete és munkái, Arcanum, Budapest, 2000, ISBN 9638602996

A lap eredeti címe "http://hu.wikipedia.org../../../b/e/n/Benigni_J%C3%B3zsef_4529.html"

Kategória: Magyar történelmi személyek

##### Views

- Szócikk
- Vitalap
- Aktuális változat

##### Keresés